У 1933 г. скончыў Мінскі транспартна-эканамічны тэхнікум і год працаваў тэхнікам-эканамістам Белкааппрамсавета. У 1934 г. В. Івашын паступіў на літаратурны факультэт Мінскага педінстытута. Пасля заканчэння інстытута (1938) ён працаваў выкладчыкам мовы і літаратуры ў Віцебскім педвучылішчы, але пачалася Вялікая Айчынная вайна, і В. Івашын быў мабілізаваны ў армію. За баявыя заслугі В.У. Івашын узнагароджаны ордэнам Айчыннай вайны II ступені і медалямі.